Ntô 1258 Curradinu vinni ammitatu a vìniri in Italia dî Guelfi di Firenzi: l'addumannaru a jiri a cummattari contra Manfredi, ca avìa appena addivintatu re di Sicilia doppu na nutizzia fausa chi dicìa ca Curradinu era mortu. Luiggi rifiutò a jiri pi sò niputi (c'ancura avìa sulu sei anni d'etati). Ntô 1266 lu cunti Carlu d'Angiò, vinni ammitatu dû novu Papa Climenti IV, e ammazzau Manfredi ô Cummattimentu di Beniventu, pigghiannu tutta l'Italia miridiunali. Ntô 1268, a l'etati di sidici anni, Curradinu s'addicchiarau lu re di Sicilia e jiu in Italia cu n'asèrcitu pi ripigghiari lu regnu di Sicilia.